Document ID: 32013R0936

REGOLAMENT TAL-KUMMISSJONI (UE) Nru 936/2013
tat-12 ta’ Settembru 2013
li jistabbilixxi għall-2013 il-“Lista ta’ Prodcom” ta’ prodotti industrijali stipulati fir-Regolament tal-Kunsill (KEE) Nru 3924/91
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KEE) Nru 3924/91 tad-19 ta’ Diċembru 1991 dwar it-twaqqif ta’ stħarriġ fil-Komunità dwar il-produzzjoni industrijali (1), u b’mod partikolari l-Artikolu 2(6) tiegħu,
Billi:
(1)
Ir-Regolament (KEE) Nru 3924/91 jirrikjedi li l-Istati Membri jwettqu stħarriġ tal-Komunità fuq il-produzzjoni industrijali.
(2)
L-istħarriġ fuq il-produzzjoni industrijali għandu jkun ibbażat fuq lista ta’ prodotti li jidentifikaw il-produzzjoni industrijali li għandha tiġi mistħarrġa.
(3)
Hija meħtieġa lista ta’ prodotti sabiex tippermetti allinjament bejn l-istatistika tal-produzzjoni u l-istatistika tal-kummerċ estern u sabiex tippermetti tqabbil man-nomenklatura tal-prodott tal-Komunità CPA.
(4)
Il-lista ta’ prodotti meħtieġa mir-Regolament (KEE) Nru 3924/91, imsemmija bħala l-“Lista ta’ Prodcom”, hija komuni għall-Istati Membri kollha, u hija meħtieġa sabiex titqabbel id-dejta madwar l-Istati Membri.
(5)
Din il-lista ta’ Prodcom teħtieġ li tiġi aġġornata; għalhekk jeħtieġ li tiġi stabbilita l-lista għall-2013.
(6)
Il-miżuri stabbiliti f’dan ir-Regolament huma b’konformità mal-opinjoni tal-Kumitat tas-Sistema Statistika Ewropea,
ADOTTAT DAN IR-REGOLAMENT:
Artikolu 1
Il-Lista tal-Prodcom għall-2013 għandha tkun hekk kif inhi stabbilita fl-Anness.
Artikolu 2
Dan ir-Regolament għandu jidħol fis-seħħ fl-għoxrin jum wara dak l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mill-1 ta’ Jannar 2013.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-12 ta’ Settembru 2013.

Labels: 3
7
1
19